Иван Кръстев
Свако Яко без мляко

chitanka.info

О, не казва ХЛЯБ и МЛЯКО,

ами казва ХЛЕБ И МЛЕКО

моят свако — свако Яко

и по плевенски — калеко.

Но КАЛЕКО очевидно

някак му звучи обидно,

затова и свако Яко

иска да му викам СВАКО.

Аз му викам СВАКО ЯКО,

ала той не кгзва МЛЯКО

и току си знае МЛЕКО

моят свако де, калеко.

С ХЛЕБ и МЛЕКО, мой калеко,

не отива се далеко,

а речеш ли ХЛЯБ и МЛЯКО,

стъпваш някак си по-яко.

По-добре, кажи двояко:

ХЛЯБ и МЛЕКО, ХЛЕБ и МЛЯКО,

ала нивга толкоз леко

не продумвай ХЛЕБ И МЛЕКО.

Напоследък свако Яко

не яде ни хляб, ни мляко.

Каже ли: „Купи ми МЛЕКО!“

„НЕМА — казвам му, — КАЛЕКО!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.